《江行有怀》
唐代·孙逖

秋水明川路，轻舟转石圻。霜多山橘熟，寒至浦禽稀。

飞席乘风势，回流荡日晖。昼行疑海若，夕梦识江妃。

野霁看吴尽，天长望洛非。不知何岁月，一似暮潮归。

作者简介：孙逖（696～761） 唐朝大臣、史学家，今东昌府区沙镇人。自幼能文，才思敏捷。曾任刑部侍郎、太子左庶子、少詹事等职。有作品《宿云门寺阁》《赠尚书右仆射》《晦日湖塘》等传世。